Grausová, Natália, poslankyňa NR SR (2018-09-17):
Vážený pán predsedajúci, vážené kolegyne, vážení kolegovia, nedá mi, aby som najskôr neprejavila prekvapenie, lebo pred chvíľou pani Blahová, ktorá pred chvíľou odišla, sa vyjadrila, že má fašistických priateľov. Takže vy spolustraníci by ste sa mali nad tým zamyslieť, kde, v ktorých, odkiaľ má akých fašistických priateľov. No, ale k veci. Neomarxisti v slovenskom parlamente, to znamená, poslanci strany SaS predložili na túto parlamentnú schôdzu návrh na vydanie zákona, ktorého hlavným cieľom je zaviesť do právneho poriadku Slovenskej republiky tzv. inštitút partnerského spolužitia, ktorý má byť rodovo neutrálny. Teda určený predovšetkým pre páry rovnakého pohlavia, ale aj rôzneho pohlavia. Je až dojímavé, ako dôvodová správa k návrhu zákona smerujúceho k uzákoneniu partnerského spolužitia predovšetkým pre páry rovnakého pohlavia, ako zakladá predloženie návrhu na tvrdení, citujem: „V neposlednom rade bude pozitívom tohto návrhu zákona zníženie miery rozvodovosti, keďže dnes niektoré manželstvá vznikajú neuvážene a po novom bude možné manželstvo alternovať oficiálnym partnerským spolužitím. So znížením rozvodovosti samozrejme súvisí aj odbremenenie súdov.“ No, to je naozaj veľmi zaujímavá argumentácia. Dlhodobými výskumami a štúdiami psychológov, psychiatrov a sociológov u nás i v zahraničí je potvrdené, že jedinou ustanovizňou ochraňujúcou rodinu a najmä deti je manželstvo. Skúsenosť dokazuje, že aj heterosexuálne páry žijúce mnoho rokov bez manželstva sa po týchto, po mnohých rokoch napokon rozchádzajú ešte častejšie, ako sa manželstvá rozvádzajú, a pokiaľ sa teda alebo sa zoberú, alebo sa rozídu. Takže preto je demagógiou miešať sem rozvodovosť a za príčinu rozvodov označovať manželstvo. Naozaj inštitúcia manželstva nie je príčinou rozvodov. Príčinou vysokého percenta rozvodovosti nie je inštitút manželstva, ale príčinou je slabá, prípadne žiadna výchova mládeže k podstate a obsahu manželstva, rodičovstva a najmä zodpovednosti za svoje rozhodnutia a za svoje skutky. Namiesto tzv. rodového scitlivovania a vnucovania učenia sexuálnych praktík u detí už v materských školách a tzv. sexuálnej výchovy by mala byť výchova k zodpovednosti k rodine, manželstvu a najmä k výchove detí. Existuje, vieme, že určite vám nie je neznáme, že šialenec, psychiater a deviant americký, myslím, že sa volá Kingsley alebo podobne, presadzuje teóriu, že už novorodenci potrebujú sexuálne dráždenie a že už novorodenci a nemluvňatá majú právo na sexuálne zážitky, a preto nabáda rodičov, aby ich sexuálne dráždili. Toto je jeden fakt. A tento človek, podľa tohoto človeka, tohoto zvráteného devianta sa riadia mnohé tieto nátlakové LGBTI skupiny. Používa sa tu argument, že informovanie o zdravotnom stave a dedičské záležitosti. Tak pokiaľ ide o možnosti informovania sa o zdravotnom stave partnera, aj v súčasnosti je možnosť použiť notársky overené splnomocnenie a sú na to kroky, ako keď povedzme dvaja muži alebo dve ženy, teda homosexuáli, keď žijú spolu, tak môžu, majú právo si zistiť, sa informovať o svojom zdravotnom stave. To je jedna vec. Ďalej. Taktiež dedičské záležitosti je možné riešiť testamentom a inými príslušnými právnymi úpravami, úkonmi, prípadne ich úpravou. Viem, že teraz je problém, povedzme že napadnutím závetu, ale toto by sa mohlo dať trebárs do nejakej inej právnej úpravy a bolo by to v poriadku. Skúsenosti z iných krajín nám názorne ukazujú, že u predkladaného zákona ide iba o jeden z postupných rafinovaných krokov na uzákonenie, legalizáciu a propagáciu neprirodzeného životného štýlu osôb rovnakého pohlavia, ako i skrytú snahu o postupnú deštrukciu manželstva ako nepotrebného inštitútu v našej legislatíve. Navrhovaným zákonom propagovaný životný štýl rozvracia morálku, prirodzenú rodinu a národ a je v príkrom rozpore s vierou v Boha zakotvenou v náboženstve, a to nielen v náboženstve kresťanskom. Je len otázkou krátkeho času, kedy sa budú pretláčať podobné zákony pre pedofilov, zoofilov, nekrofilov a pre iné úchylky. Mňa na štúdium medicíny učil psychiatriu slávny a múdry pán profesor Gunzburger, ktorý nás učil, že homosexualita je sexuálna úchylka. A ja profesorovi Gunzburgerovi verím viac ako pomýleným a cudzími štátmi a ideológmi platenými neomarxistickými poslancami z SaS. Ďakujem za pozornosť.